રાજ્યની સરકારી મેડિકલ કોલેજોની ફીમાં રાજ્ય સરકારે 4 ગણો વધારો કર્યો છે. જ્યારે ડેન્ટલ અને ફિઝિયોથેરાપીની ફીમાં 5 ગણો વધારો કરવામાં આવ્યો છે. અન્ય રાજ્યોની સરકારી મેડિકલ કોલેજો અને સેલ્ફ ફાયનાન્સ મેડિકલ કોલેજોની ફીનો અભ્યાસ કર્યા બાદ સરકારે ફી વધારાનો નિર્ણય લીધો છે. 15 વર્ષ બાદ સરકારી મેડિકલ કોલેજોની ફી વધારાઈ છે. રાજ્યની સરકારી મેડિકલ કોલેજમાં હાલ મેડિકલની ફી 6 હજાર રૂપિયા છે જે વધારીને 25 હજાર કરવામાં આવી છે. ડેન્ટલની હાલની ફી 4 હજારથી વધારીને 20 હજાર જ્યારે ફિજિયોથેરાપી, ઓક્યુપેશનલથેરાપી, ની ફી 3 હજારથી વધારીને 15 હજાર કરવામાં આવી છે. મેડિકલ કોલેજોમાં ચાલુ સત્રથી જ આ વધારો અમલી બનાવાયો છે